**40883 Nacionalni centar za vanjsko vrednovanje obrazovanja**

Nacionalni centar za vanjsko vrednovanje obrazovanja (u daljnjem tekstu: Centar) prema Zakonu o Nacionalnom centru za vanjsko vrednovanje obrazovanja (u daljnjem tekstu: Zakon) obavlja poslove vanjskog vrednovanja odgojno-obrazovnoga sustava Republike Hrvatske i poslove provedbe ispita temeljenih na nacionalnim standardima. Osnivač Centra je Republika Hrvatska, a prava i dužnosti osnivača obavlja ministarstvo nadležno za obrazovanje (u daljnjem tekstu: Ministarstvo). Centar planira strategije i metodologiju provedbe ispita i vanjskoga vrednovanja u obrazovanju, provodi znanstveno istraživački rad u području edukacijskih mjerenja i vanjskoga provjeravanja znanja, vještina i ostalih kompetencija, izrađuje banke zadataka, ispite i ostale ispitne materijale, izrađuje i publicira ispitne kataloge i utvrđuje standarde vrednovanja znanja, vještina i ostalih kompetencija, izrađuje i publicira radne materijale i priručnike za pripremu ispita, organizira i provodi sve vrste ispita temeljenih na nacionalnim standardima uključujući i državnu maturu, izdaje potvrde i svjedodžbe o položenim ispitima, surađuje i usklađuje rad s međunarodnim certifikacijskim centrima i organizacijama, organizira provedbu međunarodnih ispita i međunarodnih komparativnih analiza u obrazovanju, provodi vanjsko vrednovanje u osnovnim i srednjim školama te drugim ustanovama koje se bave profesionalnim obrazovanjem i usavršavanjem, analizira, statistički obrađuje i objavljuje rezultate ispita i vanjskoga vrednovanja obrazovanja na temelju evaluacijskih analiza daje prijedloge Ministarstvu, savjetuje škole i pomaže im u samovrednovanju i razvoju temeljenom na rezultatima standardiziranih testiranja, organizira seminare za nastavnike u području edukacijskih procjena, ocjenjivanja i vrednovanja napredovanja učenik, organizira seminare za vanjske suradnike Centra tijekom pripreme i provedbe ispita (predmetna povjerenstva, vanjski ocjenjivači, autori ispitnih zadataka itd.), razvija i održava informacijski sustav te tiska i objavljuje dokumente i publikacije iz područja vanjskoga vrednovanja, obavlja druge poslove u vezi s provedbom nacionalnih ispita i vanjskoga vrednovanja u obrazovanju.

Centar tijekom obavljanja poslova iz svoje djelatnosti surađuje s drugim ustanovama s javnim ovlastima nadležnim za obrazovanje te znanstvenim, odgojno-obrazovnim i ostalim ustanovama u području obrazovanja te pravnim i fizičkim osobama. Centar o rezultatima svojega rada izvješćuje Ministarstvo, Vladu Republike Hrvatske i Odbor za obrazovanje, znanost i kulturu Hrvatskoga sabora najmanje jedanput godišnje. Također, pravodobno izvještava javnost o svojim poslovima.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| 40883-Nacionalni centar za vanjsko vrednovanje obrazovanja | 12.206.236 | 16.339.832 | 14.560.994 | 15.658.100 | 16.361.367 |  |

**3701 RAZVOJ ODGOJNO OBRAZOVNOG SUSTAVA**

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| 3701-RAZVOJ ODGOJNO OBRAZOVNOG SUSTAVA | 12.206.236 | 16.339.832 | 14.560.994 | 15.658.100 | 16.361.367 |  |

**Cilj 1. Kvalitetan sustav odgoja i obrazovanja**

**Pokazatelji učinka**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2026.) | Ciljana vrijednost (2027.) | Ciljana vrijednost (2028.) |
| Udio pristupnika koji su položili ispite državne mature | Učenicima završnih razreda srednje škole omogućen pristup tercijarnomu obrazovanju te polaganje ispita državne mature pod jednakim uvjetima | Postotak učenika | 98 | NCVVO | 98 | 98 | 98 |

**A580046 ADMINISTRACIJA I UPRAVLJANJE NACIONALNOG CENTRA ZA VANJSKO VREDNOVANJE OBRAZOVANJA**

**Zakonske i druge pravne osnove**

Zakon o Nacionalnom centru za vanjsko vrednovanje obrazovanja

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| A580046-ADMINISTRACIJA I UPRAVLJANJE NACIONALNOG CENTRA ZA VANJSKO VREDNOVANJE OBRAZOVANJA | 2.669.610 | 3.554.634 | 3.768.500 | 3.906.700 | 3.904.700 |  |

U okviru aktivnosti Administracija i upravljanje Nacionalnoga centra za vanjsko vrednovanje obrazovanja osiguravaju se sredstva za financiranje redovne djelatnosti Centra.

Rashodi za zaposlene (skupina 31) za 2026. godinu planirani su na temelju 69 postojećih djelatnika te planiranog zapošljavanja 3 nove osobe. Odnose se na bruto plaće s doprinosima poslodavca. S iste aktivnosti podmiruju se i ostale naknade zaposlenima kao što su božićnica i regres, dar za djecu, jubilarne nagrade, otpremnine, pomoći djelatnicima te ostali rashodi za zaposlene. Planom su obuhvaćene naknade troškova djelatnicima za službena putovanja, naknade za prijevoz na posao i s posla, stručno usavršavanje djelatnika te ostale naknade troškova zaposlenima.

Rashodi za materijal i energiju (skupina 322) planirani su u 2026.g. u iznosu od 98.700,00 EUR a odnose se na uredski materijal, energiju, sitni inventar, materijal i dijelove za tekuće i investicijsko održavanje, te na službenu odjeća za domara i čistačice.

Rashodi za usluge (skupina 323) planirani su u iznosu od 1.021.500 EUR. Najveći rashod među ovom skupinom rashoda odnosi se na konto Zakupnine i najamnine, odnosno na plaćanje mjesečnog zakupa poslovnog prostora u kojem Centar obavlja svoju redovnu djelatnost. Ostali rashodi za usluge odnose se na troškove telefona, interneta, poštanske usluge, komunalne usluge, promidžbu, sistematske preglede zaposlenika, računalne i ostale usluge. Računalne usluge su odnose na održavanje mrežne stranice ncvvo.hr, održavanje računovodstvenoga programa,mrežno i sistemsko održavanje, te planirana ulaganja za sprječavanje ponovog kibernetičkog napada za 2026. godinu.

U okviru aktivnosti Administracija i upravljanje planiraju se sredstva u iznosu od 25.000,00 EUR za nabavu nefinancijske imovine u vidu licenci potrebnih za rad pojedinih ustrojestvenih jedinica Centra, uredskoga namještaja, komunikacijske opreme.

**A814000 MEĐUNARODNI PROJEKTI VREDNOVANJA ZNANJA I VJEŠTINA (IEA: ICCS, ICILS, PIRLS, TIMSS - OECD: PISA, TALIS)**

**Zakonske i druge pravne osnove**

Zakon o Nacionalnome centru za vanjsko vrednovanje obrazovanja

Nacionalna razvojna strategija Republike Hrvatske do 2030. godine, Nacionalni plan razvoja sustava obrazovanja za razdoblje do 2027. godine, Nacionalna strategija stvaranja poticajnoga okruženja za razvoj civilnoga društva od 2021. do 2027.

Ugovor o sudjelovanju u istraživanju PISA 2025 s Organizacijom za gospodarsku suradnju i razvoj (OECD), ugovori o sudjelovanju u istraživanjima ICCS 2027, TIMSS 2027 i ICILS 2028 s Međunarodnim udruženjem za vrednovanje obrazovnih postignuća (IEA)

Suglasnosti Ministarstva znanosti, obrazovanja i mladih za uključivanje Republike Hrvatske u istraživanja TALIS 2024, ICCS 2027, TIMSS 2027 i ICILS 2028

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| A814000-MEĐUNARODNI PROJEKTI VREDNOVANJA ZNANJA I VJEŠTINA (IEA: ICCS, ICILS, PIRLS, TIMSS - OECD: PISA, TALIS) | 272.885 | 529.381 | 431.000 | 534.000 | 534.000 |  |

Projekti koji se ostvaruju sredstvima u okviru ove aktivnosti provode se u ciklusima različitoga trajanja i dinamike provedbe te u skladu s time planirana potrošnja po projektu varira u pojedinoj fiskalnoj godini, kao i ukupni dio potrebnih sredstava u pojedinoj fiskalnoj godini.

Ova aktivnost sastoji se od sljedećih elemenata:

1. OECD/PISA 2025 i OECD/PISA 2029

2. OECD/TALIS 2024 i OECD/TALIS 2030

3. IEA/ICCS 2027

4. IEA/TIMSS 2027

5. IEA /ICILS 2028.

Od 2026. do 2028. godine očekuje se ostvarenje sljedećega:

* objava rezultata istraživanja OECD/PISA 2025
* objava drugog dijela rezultata istraživanja OECD/TALIS 2024
* priključivanje novim ciklusima istraživanja OECD/PISA 2029 i OECD/TALIS 2030
* provedba probnoga i glavnoga istraživanja IEA/ICCS 2027
* provedba probnoga i glavnoga istraživanja IEA/TIMSS 2027
* provedba probnoga istraživanja IEA/ICILS 2028.

**1. OECD/PISA 2025 i OECD/PISA 2029**

Provedbom istraživanja OECD/PISA 2025 i OECD/PISA 2029, dvaju ciklusa OECD-ova Programa za međunarodno ispitivanje znanja i vještina učenika (*Program for International Student Assessment*) omogućuje se vrednovanje i usporedba kvalitete i učinkovitosti hrvatskoga odgojno-obrazovnog sustava u međunarodnome kontekstu kroz ispitivanje ključnih znanja i kompetencija petnaestogodišnjih učenika u čitalačkoj, matematičkoj i prirodoslovnoj pismenosti te u dodatnim domenama poput engleskoga jezika kao stranoga jezika, domene „Učenje u digitalnome svijetu“, financijske pismenosti itd.. Glavni je cilj provedbe ovih istraživanja u Republici Hrvatskoj prikupiti egzaktne empirijske pokazatelje koji će poslužiti kao temelj za unapređivanje obrazovnih politika i obrazovnih ishoda, a s ciljem dostizanja prosjeka zemalja OECD-a u čitalačkoj, matematičkoj i prirodoslovnoj pismenosti (strateški cilj 2. Obrazovani i zaposleni ljudi Nacionalne razvojne strategije Republike Hrvatske do 2030. godine).

U 2026. godini planira se objava prvoga dijela rezultata istraživanja PISA 2025 (prirodoslovna, matematička i čitalačka pismenost), a u 2027. godini drugoga dijela rezultata (engleski jezik kao strani jezik i domena „Učenje u digitalnom svijetu“). Također, u 2027. godini planira se provedba aktivnosti vezanih za prilagodbu i prijevod ispitnih i popratnih materijala za novi ciklus istraživanja PISA 2029. U 2028. godini planira se provedba probnoga istraživanja PISA 2029 u oko 50 srednjih škola.

Izračun financijskoga plana

1. Godišnja članarina za sudjelovanje u istraživanjima OECD/PISA 2025 i OECD/PISA 2029

U 2026. godini planirana su sredstva u iznosu od 57.000 EUR za članarinu za sudjelovanje u istraživanju PISA 2025.

S obzirom na to da još nije utvrđen točan iznos članarine za sudjelovanje u novome ciklusu istraživanja PISA 2029, u 2027. i 2028. godini planirana su sredstva u iznosu od 75.000 EUR godišnje za članarinu u istraživanju PISA 2029. Riječ je o procjeni temeljenoj na prethodnom ciklusu istraživanja i na činjenici da će Republika Hrvatska u razdoblju 2026. – 2027. vjerojatno postati članicom OECD-a te će joj se kao članici iznos članarine povećati.

2. Naknade vanjskim suradnicima

Za prilagodbu i prijevod ispitnih i popratnih materijala za istraživanje PISA 2029 u 2027. godini planirana su sredstva u iznosu od 15.000 EUR (za probno ispitivanje), a u 2028. godini u iznosu od 5.000 EUR (za glavno ispitivanje). U 2028. godini također su planirana sredstva u iznosu od 20.000 EUR za naknade ocjenjivačima (16 ocjenjivača), kao i sredstva u iznosu od 15.000 EUR za naknade školskim i IKT koordinatorima u uzorkovanim školama (oko 100 koordinatora).

**2. OECD/TALIS 2024**

Provedbom istraživanja OECD/TALIS 2024 i OECD TALIS 2030, dvaju ciklusa OECD-ova Međunarodnoga istraživanja o učenju i poučavanju (*Teaching and Learning International Survey*) omogućuje se prikupljanje i usporedba relevantnih međunarodnih pokazatelja potrebnih za usmjeravanje i razvoj nacionalne obrazovne politike koja se odnosi na učitelje, nastavnike i ravnatelje osnovnih i srednjih škola. Glavni je cilj provedbe ovih istraživanja u Republici Hrvatskoj prikupiti egzaktne empirijske pokazatelje koji će poslužiti kao temelj za unapređivanje obrazovnih politika povezanih s profesionalnim razvojem, nastavnom praksom i radnim uvjetima učitelja, nastavnika i ravnatelja škola, a s ciljem postizanja strateškoga cilja 2. Obrazovani i zaposleni ljudi Nacionalne razvojne strategije Republike Hrvatske do 2030. godine.

U 2026. godini planira se objava drugoga dijela rezultata prikupljenih glavnim istraživanjem TALIS 2024 koji se odnose na pedagoške kompetencije učitelja predmetne nastave u osnovnoj školi (*Teacher Knowledge Survey*). U 2027. godini planira se provedba pripremnih aktivnosti za priključivanje novom ciklusu istraživanja TALIS 2030. U 2028. godini planira se provedba aktivnosti vezanih za prijevod i prilagodbu ispitnih instrumenata te pripremu uzorkovanja škola i ispitanika.

Izračun financijskoga plana

1. Godišnja članarina za sudjelovanje u istraživanjima OECD/TALIS 2024 i OECD/TALIS 2030

U 2026. godini planirana su sredstva za godišnju članarinu za sudjelovanje u istraživanju TALIS 2024 u iznosu od 70.000 EUR.

U 2027. i 2028. godini planirana su sredstva za sudjelovanje u istraživanju TALIS 2030 u iznosu od 90.000 EUR po godini. Riječ je o procjenama temeljnima na članarinama iz prethodnih godina s obzirom na to da još nije utvrđen iznos članarine za novi ciklus TALIS 2030. Također, u 2026. godini Europska komisija sufinancira 80 % članarine za sudjelovanje Republike Hrvatske u osnovnome modulu istraživanja (ISCED 2) u okviru programa Erasmus+. Nakon toga razdoblja, još nije poznato hoće li Europska komisija nastaviti sufinancirati sudjelovanje u TALIS istraživanju, zbog čega je potrebno planirati cjelokupan iznos članarine u 2027. i 2028. godini.

**3. IEA/ICCS 2027**

Međunarodno istraživanje građanskoga odgoja i obrazovanja ICCS (*International Civic and Citizenship Study*), koje provodi Međunarodno udruženje za vrednovanje učeničkih postignuća (IEA), usmjereno je na građanske kompetencije učenika i načine na koje su mladi ljudi u različitim zemljama spremni preuzeti ulogu građana u 21. stoljeću. Istraživanje ICCS, u koje se Republika Hrvatska prvi put uključila 2016. godine, pridonosi procesu vanjskoga vrednovanja građanskoga odgoja i obrazovanja na nacionalnoj razini, a donositeljima obrazovnih politika i odgojno-obrazovnim institucijama pruža povratne informacije i preporuke za unapređenje učenja i poučavanja u području građanskog odgoja i obrazovanja. Sudjelovanje u četvrtomu ciklusu istraživanja ICCS 2027 omogućuje nastavak praćenja obrazovnih postignuća učenika u globalnom kontekstu, kao i prikupljanje važnih pokazatelja o trendovima u obrazovnim postignućima hrvatskih učenika tijekom desetogodišnjeg razdoblja (2016. – 2027.).

U okviru ove aktivnosti, u 2026. godini planira se provedba probnoga ispitivanja u oko 40 osnovnih škola te daljnja priprema instrumenata i uzorkovanja za glavno ispitivanje koje će se provesti 2027. godine u oko 160 osnovnih škola. U 2028. godini planiraju se analize podataka te objava rezultata istraživanja.

Izračun financijskoga plana

1. Godišnja članarina za članstvo u IEA organizaciji

U 2026. godini planirana su sredstva u iznosu od 3.100 EUR za članstvo u Međunarodnoj organizaciji za vrednovanje obrazovnih postignuća (*International Association for the Evaluation of Educational Achievement* – IEA), koje omogućuje Republici Hrvatskoj sudjelovanje u istraživanjima ICCS, TIMSS, ICILS i PIRLS. Isti iznos sredstava planiran je i u 2027. i 2028. godini.

U razdoblju od 2026. do 2028. godine nisu planirana sredstva za godišnju članarinu za sudjelovanje u istraživanju ICCS 2027 s obzirom na to da je Republika Hrvatska u prve dvije godine istraživačkog ciklusa (2024. i 2025. godine) podmirila 25 % ukupne članarine za cijeli ciklus ICCS 2027. Preostali dio članarine (75 % ukupne članarine za ciklus ICCS 2027) financira Europska komisija putem programa Erasmus+ izravno Međunarodnome udruženju za vrednovanje obrazovnih postignuća (IEA).

2. Naknade vanjskim suradnicima

U 2026. godini planirana su sredstva u iznosu od 6.000 EUR za naknade školskim koordinatorima koji će provesti probno ispitivanje ICCS 2027 u uzrokovanim školama (oko 40 školskih koordinatora). S obzirom na to da se 2027. godine provodi glavno ispitivanje u većem broju škola, u toj su godini planirana sredstva za naknade školskim koordinatorima u iznosu od 24.000 EUR (oko 160 školskih koordinatora).

Također, u 2026. godini planirana su sredstva u iznosu od 10.000 EUR za ocjenjivanje ispita u okviru probnoga ispitivanja ICCS 2027. S obzirom na to da se 2027. godine provodi glavno ispitivanje na većem uzorku učenika, u toj su godini planirana sredstva za ocjenjivače u iznosu od 20.000 EUR.

**4. IEA/TIMSS 2027**

Međunarodno istraživanje trendova u znanju matematike i prirodoslovlja TIMSS (*Trends in Mathematics and Science Study*), koje provodi Međunarodno udruženje za vrednovanje učeničkih postignuća (IEA), međunarodno je istraživanje trendova u znanju matematike i prirodoslovlja koje se provodi u četvrtim razredima osnovnih škola. Osim usporedivih podataka o obrazovnim postignućima učenika, istraživanjem se prikupljaju i važni pokazatelji o kurikulima, nastavnoj praksi i školskim resursima. Republika Hrvatska do sada je sudjelovala u trima ciklusima TIMSS istraživanja (2011., 2015. i 2019. godine). Sudjelovanjem u ciklusu TIMSS 2027 omogućuje se nastavak praćenja trendova u obrazovnim postignućima učenika, kao i prikupljanje važnih kontekstualnih pokazatelja o učenju i poučavanju matematike i prirodoslovlja u Hrvatskoj.

U okviru ove aktivnosti, u 2026. godini planira se provedba probnoga ispitivanja u oko 40 osnovnih škola te daljnja priprema instrumenata i uzorkovanja za glavno ispitivanje koje će se provesti 2027. godine u oko 160 osnovnih škola. U 2028. godini planiraju se analize podataka te objava rezultata.

Izračun financijskoga plana

1. Godišnja članarina za sudjelovanje u istraživanju TIMSS 2027

Godišnja članarina za sudjelovanje u istraživanju TIMSS 2027 definirana je Ugovorom o sudjelovanju u istraživanju TIMSS 2027. U 2026. godini planirana su sredstva u iznosu od 108.000,00 EUR, u 2027. godini sredstva u iznosu od 87.000 EUR, a u 2028. godini sredstva u iznosu od 52.000 EUR.

2. Naknade vanjskim suradnicima

U 2026. godini planirana su sredstva u iznosu od 6.000 EUR za naknade školskim koordinatorima koji će provesti probno ispitivanje TIMSS 2027 u uzrokovanim školama (oko 40 školskih koordinatora). S obzirom na to da se 2027. godine provodi glavno ispitivanje u većem broju škola, u toj su godini planirana sredstva za naknade školskim koordinatorima u iznosu od 24.000 EUR (oko 160 školskih koordinatora).

Također, u 2026. godini planirana su sredstva u iznosu od 10.000 EUR za ocjenjivanje ispita u okviru probnoga ispitivanja TIMSS 2027 (4 ocjenjivača). S obzirom na to da se 2027. godine provodi glavno ispitivanje na većem uzorku učenika, u toj su godini planirana sredstva za ocjenjivače u iznosu od 20.000 EUR.

**5. IEA/ICILS 2028**

Međunarodno ispitivanje računalne i informacijske pismenosti ICILS (*International Computer and Information Literacy Study*), koje provodi Međunarodno udruženje za vrednovanje učeničkih postignuća (IEA), međunarodno je istraživanje koje ispituje računalnu i informacijsku pismenost učenika osim razreda osnovne škole. Glavni je cilj istraživanja utvrditi koliko su dobro učenici pripremljeni za učenje, rad i život u digitalnome svijetu. Istraživanjem se mjere razlike u računalnoj i informacijskoj pismenosti učenika na međunarodnoj razini (sposobnost uporabe računala za istraživanje, stvaranje, sudjelovanje i komunikaciju kod kuće, u školi, na radnome mjestu i u zajednici). Zemlje sudionice imaju mogućnost sudjelovanja i u vrednovanju računalnoga razmišljanja učenika i pisanju softverskih programa i aplikacija. Osim usporedivih podataka o obrazovnim postignućima učenika, istraživanjem se prikupljaju i važni kontekstualni pokazatelji o čimbenicima koji utječu na razvoj računalne i informacijske pismenosti kod učenika. Republika Hrvatska do sada je sudjelovala u dvama ciklusima ICILS istraživanja (2013. i 2023. godine). Sudjelovanjem u ciklusu ICILS 2028 omogućuje se nastavak praćenja trendova u računalnoj i informacijskoj pismenosti učenika, kao i prikupljanje važnih kontekstualnih pokazatelja za donošenje informiranih odluka o tome kako najbolje pripremiti učenike za život u digitalno doba.

U okviru ove aktivnosti, u 2026. godini planira se priprema probnoga ispitivanja ICILS 2028 (prevođenje instrumenata i popratnih materijala te priprema uzorkovanja) koje će se provesti 2027. godine u oko 40 osnovnih škola. U 2028. godini planira se provedba glavnoga ispitivanja u oko 160 osnovnih škola.

Izračun financijskoga plana

1. Godišnja članarina za sudjelovanje u istraživanju ICILS 2028

Godišnja članarina za sudjelovanje u istraživanju definirana je Ugovorom o sudjelovanju Republike Hrvatske u istraživanju ICILS 2028. U 2026. godini planirana su sredstva za dvije godišnje članarine (za 2025. i 2026.) u ukupnom iznosu od 96.250 EUR, što čini 25 % ukupne članarine za cijeli istraživački ciklus. Preostali dio članarine (75 % ukupne članarine za ciklus ICCS 2027) financira Europska komisija putem programa Erasmus+ izravno Međunarodnome udruženju za vrednovanje obrazovnih postignuća (IEA).

**Pokazatelji rezultata**

| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2026.) | Ciljana vrijednost (2027.) | Ciljana vrijednost (2028.) |
| --- | --- | --- | --- | --- | --- | --- | --- |
| Postotak provedbe istraživanja OECD/PISA 2025 | Provedene aktivnosti OECD/PISA 2025 istraživanja | Postotak provedbe | 90% | Centar | 100% | 0% | 0% |
| Broj plaćenih godišnjih članarina PISA 2025 | Plaćene članarine za sudjelovanje u međunarodnim istraživanjima | Broj | 0 | Centar | 1 | 0 | 0 |
| Postotak provedbe istraživanja OECD/PISA 2029 | Provedene aktivnosti OECD/PISA 2029 istraživanja | Postotak provedbe | 0% | Centar | 5% | 25% | 50% |
| Broj plaćenih godišnjih članarina PISA 2029 | Plaćene članarine za sudjelovanje u međunarodnim istraživanjima | Broj | 0 | Centar | 0 | 1 | 1 |
| Broj pripremljenih instrumenata PISA 2029 | Broj adaptiranih i prevedenih instrumenata u istraživanju (ispiti i upitnici) | Broj | 0 | Centar | 0 | 3 | 3 |
| Broj provedbi ispitivanja u školama PISA 2029 | Provedeno ispitivanje od strane školskih i IKT koordinatora u ciljnom broju škola u svrhu prikupljanja podataka | Broj | 0 | Centar | 0 | 0 | 50 |
| Broj provedenih ocjenjivanja (broj ispitnih domena) PISA 2029 | Broj ispitnih domena koje su ocijenjene (čitalačka, matematička, prirodoslovna pismenost i inovativne domene) | Broj | 0 | Centar | 0 | 0 | 4 |
| Postotak provedbe istraživanja OECD/TALIS 2024 | Provedene aktivnosti OECD/TALIS 2024 istraživanja | Postotak provedbe | 95% | Centar | 100% | 0% | 0% |
| Broj plaćenih godišnjih članarina TALIS 2024 | Plaćene članarine za sudjelovanje u međunarodnim istraživanjima | Broj | 0 | Centar | 1 | 0 | 0 |
| Postotak provedbe istraživanja OECD/TALIS 2030 | Provedene aktivnosti OECD/TALIS 2030 istraživanja | Postotak provedbe | 0% | Centar | 0% | 5% | 20% |
| Broj plaćenih godišnjih članarina TALIS 2030 | Plaćene članarine za sudjelovanje u međunarodnim istraživanjima | Broj | 0 | Centar | 0 | 1 | 1 |
| Postotak provedbe istraživanja IEA/ICCS 2027 | Provedene aktivnosti IEA/ICCS 2027 istraživanja | Postotak provedbe | 20% | Centar | 50% | 90% | 100% |
| Broj plaćenih godišnjih članarina za članstvo u IEA organizaciji | Plaćene članarine za sudjelovanje u međunarodnim istraživanjima | Broj | 0 | Centar | 1 | 1 | 1 |
| Broj provedbi ispitivanja u školama ICCS 2027 | Provedeno ispitivanje od strane školskih i IKT koordinatora u ciljnom broju škola u svrhu prikupljanja podataka | Broj | 0 | Centar | 40 | 160 | 0 |
| Broj provedenih ocjenjivanja (broj ispitnih domena) ICCS 2027 | Broj ispitnih domena koje su ocijenjene | Broj | 0 | Centar | 1 | 1 | 0 |
| Postotak provedbe istraživanja IEA/TIMSS 2027 | Provedene aktivnosti IEA/TIMSS 2027 istraživanja | Postotak provedbe | 20% | Centar | 50% | 90% | 100% |
| Broj plaćenih godišnjih članarina TIMSS 2027 | Plaćene članarine za sudjelovanje u međunarodnim istraživanjima | Broj | 0 | Centar | 1 | 1 | 1 |
| Broj provedbi ispitivanja u školama TIMSS 2027 | Provedeno ispitivanje od strane školskih i IKT koordinatora u ciljnom broju škola u svrhu prikupljanja podataka | Broj | 0 | Centar | 40 | 160 | 0 |
| Broj provedenih ocjenjivanja (broj ispitnih domena) TIMSS 2027 | Broj ispitnih domena koje su ocijenjene | Broj | 0 | Centar | 2 | 2 | 0 |
| Postotak provedbe istraživanja IEA/ICILS 2028 | Provedene aktivnosti IEA/ICILS 2028 istraživanja | Postotak provedbe | 0% | Centar | 20% | 50% | 90% |
| Broj plaćenih godišnjih članarina ICILS 2028 | Plaćene članarine za sudjelovanje u međunarodnim istraživanjima | Broj | 0 | Centar | 2 | 0 | 0 |
| Broj pripremljenih instrumenata ICILS 2028 | Broj adaptiranih i prevedenih ispita i upitnika u istraživanju | Broj | 0 | Centar | 4 | 4 | 0 |
| Broj provedbi ispitivanja u školama ICILS 2028 | Provedeno ispitivanje od strane školskih i IKT koordinatora u ciljnom broju škola u svrhu prikupljanja podataka | Broj | 0 | Centar | 0 | 40 | 160 |
| Broj provedenih ocjenjivanja (broj ispitnih domena) ICILS 2028 | Broj ispitnih domena koje su ocijenjene | Broj | 0 | Centar | 0 | 1 | 1 |

**A814001 DRŽAVNA MATURA**

**Zakonske i druge pravne osnove**

Zakon o Nacionalnome centru za vanjsko vrednovanje obrazovanja,

Zakon o odgoju i obrazovanju u osnovnim i srednjim školama, VIII. Vanjsko vrednovanje i samovrednovanje školskih ustanova, članak 88., X. Radnici školskih ustanova, članak 117.

Pravilnik o polaganju državne mature

Pravilnik o Središnjem registru državne mature

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| A814001-DRŽAVNA MATURA | 3.993.696 | 3.980.000 | 4.860.000 | 4.860.000 | 4.860.000 |  |

Ispiti državne mature provode se iz općeobrazovnih predmeta. Srednje obrazovanje učenika gimnazijskih programa obrazovanja završava polaganjem državne mature. Ispite državne mature mogu polagati i učenici u strukovnim i umjetničkim programima obrazovanja koji traju najmanje četiri godine i čije srednje obrazovanje završava izradom i obranom završnoga rada u organizaciji i provedbi škole.

Ispite državne mature mogu polagati i pristupnici koji su najmanje četverogodišnje srednje obrazovanje završili u Republici Hrvatskoj te pristupnici koji su srednje obrazovanje završili izvan Republike Hrvatske usporedivo s četverogodišnjim srednjim obrazovanjem u Republici Hrvatskoj, što utvrđuje Centar.

Na temelju rezultata ispita državne mature pristupnici su rangirani za upis na visoka učilišta u Republici Hrvatskoj i izdane su im svjedodžbe o položenoj državnoj maturi ili potvrde o položenim ispitima državne mature ovisno o tomu radi li se o pristupnicima iz gimnazija ili o pristupnicima iz strukovnih škola i ostalim pristupnicima.

Ova aktivnost/projekt sastoji se od sljedećih elemenata/podaktivnosti:

1. Priprema ispitnih materijala državne mature za školsku godinu 2025./2026.

2. Tisak, pakiranje, obrada i distribucija ispitnih materijala za državnu maturu u školskoj godini 2025./2026.

3. Provedba ispita državne mature u školskoj godini 2025./2026.

4. Ocjenjivanje ispita državne mature u školskoj godini 2025./2026.

5. Troškovi prijevoza i smještaja vanjskih suradnika za provedbu državne mature u školskoj godini 2025./2026.

Aktivnost se provodi svake godine. Od 2026. do 2028. očekuje se ostvarenje provedbe državne mature u tekućim godinama te početak izrade ispitnih materijala za državnu maturu planiranu za 2027./2028. školsku godinu.

Izračun financijskoga plana

1. Izrada ispita i ispitnih materijala za državnu maturu za školsku godinu 2025./2026.

U 2026. planirana su sredstva u iznosu od 565.000,00 EUR za stručne radne skupine koje izrađuju ispite državne mature (34 ispita, 131 inačica, 27 stručnih skupina, 120 osoba), 76.000,00 EUR za prijevod ispita i ispitnih kataloga na jezike nacionalnih manjina i lektura (27 kataloga, 31 ispit po četiri inačice), 93.000,00 EUR za prilagodbu ispita (120 osobnih pomagača, Brajica – 12 ispita, font 14 – 20 ispita, Povjerenstvo za procjenu zahtjeva – 11 osoba) i 50.000,00 EUR za recenzije ispitnih materijala (45 osoba, 131 inačica).

2. Tisak, pakiranje, obrada i distribucija ispitnih materijala u školskoj godini 2025./2026.

Za 2026. godinu planirana su sredstva u iznosu od 1.900.000,00 EUR za tisak, kompletiranje ispitnih materijala, pakiranje i raspakiravanje ispitnih materijala, distribuciju ispita prema školama i povrat ispita iz škola i ispitnih centara, informatičku podršku, održavanje i nadogradnju informacijsko-računalnoga sustava (u skladu s promjenama u Zakonu o Nacionalnom centru za vanjsko vrednovanje obrazovanja).

Ukupan iznos za ispite ljetnoga roka za cca 200.000 kompleta je 1.650.000,00 EUR te za ispite jesenskoga roka za cca 20.000 kompleta je 250.000,00 EUR (uključuje tisak redovnih ispita, ispite na pismu i jezicima nacionalnih manjina i ispite prilagodbe ispitne tehnologije).

3. Provedba ispita državne mature u školskoj godini 2025./2026.

U 2026. planirana su sredstva u iznosu od 76.000,00 EUR za naknade dežurnim nastavnicima u ispitnim centrima (200 nastavnika), 65.000,00 EUR za naknade ispitnim centrima za kandidate i ispitnim koordinatorima (za 10 000 ispita u šest ispitnih centara).

4. Ocjenjivanje ispita državne mature u školskoj godini 2025./2026.

U 2026. planirana su sredstva u iznosu od 800.000,00 EUR za naknade vanjskim suradnicima za ocjenjivanje ispita (900 ocjenjivača, 135.000 ispita), 12.000,00 EUR za naknade vanjskim suradnicima za edukacije ocjenjivača i 13.000,00 EUR za naknade vanjskim suradnicima za obradu prigovora pristupnika na ocjenjivanje (50 osoba).

5. Troškovi prijevoza i smještaja vanjskih suradnika za provedbu državne mature u školskoj godini 2025./2026.

U 2026. planirana su sredstva u iznosu od 270.000,00 EUR za prijevoz i smještaj članova stručnih radnih skupina za razvoj ispita državne mature (100 osoba), recenzenata (40 osoba), prevoditelja i lektora (20 osoba), osobnih pomagača (120 osoba) i ocjenjivača (800 osoba).

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2026.) | Ciljana vrijednost (2027.) | Ciljana vrijednost (2028.) |
| Broj sastavljenih ispita i ispitnih materijala za provedbu državne mature | Sastavljeni ispiti i ispitni katalozi, ispiti i ostali ispitni materijali za sve predmete na državnoj maturi | Broj predmeta | 0 | NCVVO | 27 | 27 | 27 |
| Broj tiskanih, provedenih, obrađenih i ocijenjenih kompleta ispitnih materijala državne mature | Tiskani ispitni kompleti državne mature na temelju broja prijava pristupnika te provedeni, obrađeni i ocijenjeni ispiti državne mature svih pristupnika u ljetnome i jesenskome roku te probnih ispita za završne razrede i treći razred srednjih škola\* | Broj kompleta ispita i ispitnih materijala | 0 | NCVVO | 220.000 | 220.000 | 220.000 |
| Broj objava rezultata državne mature | Objavljeni rezultati ispita za pristupnike državne mature u SRDM-u u ljetnome i jesenskome roku | Broj ispitnih rokova | 2 | NCVVO | 2 | 2 | 2 |
| Udio educiranih nastavnika i pristupnika državne mature o ispitima državne mature prema predmetnim kurikulumima | Svi pristupnici i nastavnici upoznati s ispitnim katalozima, konceptom i sadržajem ispita državne mature prema predmetnim kurikulumima. | Postotak nastavnika i pristupnika | 0 % | NCVVO | 100 % | 100 % | 100 % |

**A814003 NACIONALNI ISPITI**

**Zakonske i druge pravne osnove**

Zakon o Nacionalnom centru za vanjsko vrednovanje obrazovanja

Zakon o odgoju i obrazovanju u osnovnoj i srednjoj školi

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026/2025 |
| A814003-NACIONALNI ISPITI | 52.147 | 0 | 0 | 0 | 0 | 0 |

Prema uputi Ministrastva financija, radi uštede na pojedinim stavkama državnog proračuna, sredstva s aktivnosti A814003 Nacionalni ispiti (izvor 11) su u potpunosti preusmjerena na financiranje s aktivnosti K814013 Program učinkoviti ljudski potencijali 2021.-2027., prioritet 2 – obrazovanje i cjeloživotno učenje (izvor 12 i 561). Sukladno tome, financijski plan za razdoblje 2025.-2028.g. na ovoj aktivnosti je nula.

**A814007 UNAPREĐENJE KVALITETE OBRAZOVNOG SUSTAVA**

**Zakonske i druge pravne osnove**

Zakon o Nacionalnom centru za vanjsko vrednovanje obrazovanja

Zakon o odgoju i obrazovanju u osnovnoj i srednjoj školi, članak 4.

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2028. (eur) | Indeks 2026./2025. |
| A814007-UNAPREĐENJE KVALITETE OBRAZOVNOG SUSTAVA | 33.556 | 10.000 | 10.000 | 10.000 | 10.000 |  |

Unapređenje kvalitete odgojno-obrazovnoga sustava sastoji se od aktivnosti koje obuhvaćaju izradu, provedbu i ocjenjivanje ispita hrvatskoga kao inoga jezika za pristupnike kojima je položen ispit uvjet za upis u prvu odnosno drugu godinu studija u skladu s odlukama visokih učilišta odnosno za učenike koji pohađaju hrvatsku nastavu u pokrajini Baden-Württemberg u Saveznoj Republici Njemačkoj.

Ova aktivnost uključuje izradu, provedbu i ocjenjivanje ispita prema ZEROJ-u na razini A2, B1 i B2. U 2026. godini planirano je sastaviti jedan ispit na razini A2, jedan ispit na razini B1 i dvije ispitne inačice ispita na razini B2 te provesti i ocijeniti navedene ispite.

**Izračun financijskoga plana**

U 2026. godini planirana su sredstva za naknadu vanjskim suradnicima za izradu i ocjenjivanje ispita na razinama A2, B1 i B2.

U 2026. bit će izrađen ispit HRV INI A2 i HRV INI B1 te dvije inačice ispita HRV INI B2. Svi ispiti bit će ocijenjeni.

Ukupan trošak: 10.000,00 EUR.

.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2026.) | Ciljana vrijednost (2027.) | Ciljana vrijednost (2028.) |
| Broj ispita na razini A2, B1 i B2 | Izrađeni ispiti A2, B1 i B2 | Broj ispita | 2 | Centar | 2 | 4 | 4 |
| Broj pristupnika ispitima na razini A2, B1 i B2 | Ocijenjeni ispiti na razini A2, B1 i B2 | Broj ispita | 150 | Centar | 150 | 170 | 200 |

|  |  |  |  |  |  |  |  |
| --- | --- | --- | --- | --- | --- | --- | --- |
| Broj izvještaja o rezultatima nacionalih ispita | Izrađen izvještaj o rezultatima nacionalnih ispita u osnovnoj školi | Broj izvještaja | 0 | Centar | 1 | 1 | 1 |

**K814013 PROGRAM UČINKOVITI LJUDSKI POTENCIJALI 2021.-2027.., PRIORITET 2 - OBRAZOVANJE I CJELOŽIVOTNO UČENJE**

**Zakonske i druge pravne osnove**

Zakon o Nacionalnom centru za vanjsko vrednovanje obrazovanja

Zakon o odgoju i obrazovanju u osnovnoj i srednjoj školi

|  |  |  |  |  |  |  |
| --- | --- | --- | --- | --- | --- | --- |
| Naziv aktivnosti | Izvršenje 2024. (eur) | Plan 2025. (eur) | Plan 2026. (eur) | Plan 2027. (eur) | Plan 2026. (eur) | Indeks 2026/2025 |
| K814013-PROGRAM UČINKOVITI LJUDSKI POTENCIJALI 2021.-2027.., PRIORITET 2 - OBRAZOVANJE I CJELOŽIVOTNO UČENJE | 5.184.342 | 8.265.817 | 5.791.494 | 6.347.400 | 7.052.667 |  |

Cilj je provedbe nacionalnih ispita uspostavljanje usklađenoga i učinkovitoga sustava odgoja i obrazovanja te sustava kvalitete. Predviđeno je da se projekt s tim ciljem provede u školskoj godini 2023./2024. svim osnovnim školama za učenike 8. razreda i 4. razreda. U sklopu aktivnosti uspostave sustava vanjskoga vrednovanja osnovnih škola na reprezentativnome uzorku osnovnih škola predtestirat će se predstavljeni model i pilotirat će se metodologija i instrumenti samovrednovanja. Na taj će se način uspostaviti snažan, stručno utemeljen i učinkovit mehanizam koji će dugoročno pridonijeti razvoju kvalitetnoga i učinkovitoga odgojno-obrazovnog sustava. U sklopu ovoga projekta provest će se osam, odnosno devet (za učenike pripadnike nacionalnih manjina) ispita za učenike 8. razreda iz sljedećih nastavnih predmeta: Hrvatskoga jezika, Matematike, prvog stranog jezika, materinskog jezika (za učenike - pripadnike manjina), Biologije, Kemije, Fizike, Povijesti i Geografije te tri ispita za učenike 4. razreda iz Hrvatskoga jezika, Matematike i Prirode i društva. Predviđa se nastavak projekta i u školskoj godini 2025./2026. i 2026./2027. te provedba nacionalnih ispita za sve učenike 8. razreda i za učenike 4. razreda.

Projekt provođenja nacionalnih ispita u 2026., 2027. i u 2028. godini se sastoji od sljedećih podaktivnosti:

1. Priprema ispitnih materijala za tisak nacionalnih ispita za školsku godinu 2025./2026., 2026./2027. i 2027./2028.

2. Izrada nacionalnih ispita: sastavljanje ispitnih zadataka, recenzije ispita, prilagodbe ispitnih tehnologija i prijevod ispita na jezike nacionalnih manjina.

3. Tisak nacionalnih ispita, pakiranje, obrada i distribucija ispitnih materijala u škole i povrat ispita iz škola.

4. Provedba i ocjenjivanje nacionalnih ispita za učenike četvrtog i osmog razreda osnovnih škola.

5. Analize i izvještavanje o postignutim rezultatima učenika četvrtog i osmog razreda osnovnih škola na provedenim nacionalnim ispitima.

Izračun financijskoga plana

1. Tisak nacionalnih ispita, pakiranje i slanje nacionalnih ispita u osnovne škole te povrat nacionalnih ispita iz škola

Za potrebe tiska nacionalnih ispita, pakiranje i slanje nacionalnih ispita u osnovne škole, raspakiravanje ispitnih materijala te povrat nacionalnih ispita iz osnovnih škola u 2026. godini planirano je 4.430.000,00 EUR. Planirani iznos uključuje 42.000,00 naklada za osam predmeta osmih razreda osnovnih škola odnosno 336.000 kompleta ispita, dok tisak nacionalnih ispita za četvrti razred osnovnih škola uključuje 126.000 ispitnih kompleta (42.000 naklada za tisak za 3 predmeta).

U 2027. godini za usluge tiska nacionalnih ispita, pakiranje i slanje nacionalnih ispita u osnovne škole planirana su sredstva u iznosu 4.430.000,00 EUR za 562.000 kompleta ispita, dok su u 2028. godini planirana sredstva u iznosu 4.430.000,00 EUR za 562.000 kompleta nacionalnih ispita.

2. Izrada nacionalnih ispita i ispitnih materijala i ocjenjivanje nacionalnih ispita

Izrada nacionalnih ispita uključuje angažiranje stručnih radnih skupina koje sudjeluju u sastavljanje ispitnih zadataka, izradama ispitnih inačica, recenzijama nacionalnih ispita, na prilagodbama ispitne tehnologije i prijevodu nacionalnih ispita na jezike nacionalnih manjina, na izradama razina postignuća te ocjenjivanju nacionalnih ispita.

U 2026. godini planirana su sredstva u iznosu 2.191.367,00 EUR za stručne radne skupine koje sudjeluju u izradi i ocjenjivanju nacionalnih ispita za 40.000 učenika četvrtog razreda osnovnih škola iz Hrvatskog jezika, Matematike i Prirode i društva te ukupno 39.500 učenika osmog razreda iz svih osnovnih škola u Republici Hrvatskoj iz Hrvatskog jezika, Matematike, prvog stranog jezika (Engleski/Njemački/Francuski jezik), Biologije, Geografije, Fizike, Kemije i Povijesti te ispiti iz jezika nacionalnih manjina, za pripadnike nacionalnih manjina.

Za izradu i ocjenjivanje nacionalnih ispita u 2027. godini za 40.000 učenika četvrtog razreda osnovnih škola i 41.000 učenika osmog razreda osnovnih škola planirana su sredstva u iznosu 2.191.367,00 EUR te u iznosu 2.191.367,00 EUR u 2028. godini za 40.000 učenika četvrtog razreda osnovnih škola i 40.000 učenika osmog razreda osnovnih škola.

3. Uredski materijal i ostali materijalni rashodi

U 2026. godini planirana su sredstva u iznosu 30.000,00 EUR za potrebe nabavke uredskog materijala i ostalih materijalnih rashoda. Troškovi uključuju nabavu uredskog materijala i potrebnog uredskog pribora za potrebe izrade ispita i pripremu materijala za daljnje faze razvoja ispita (lektura, korektura, stručne i metodološke recenzije ispita, prijevode, prilagodbe i prijelom).

U 2027. godini i 2028. godini planirana su sredstva u jednakom iznosu.

4. Ulaganje u računalne programe

Planirana sredstva za 2026. godinu u iznosu 300.000,00 EUR za računalne programe podrazumijevaju podmirenje faktura po sklopljenom Ugovoru s Agencijom za komercijalnu djelatnost za nabavu računalnog sustava po modulima za razvoj nacionalnih ispita i provedbu ispitivanja, uspostavu ICT infrastrukture te usluge unaprjeđenja razine sigurnosti pripreme nacionalnih ispita. Nabava računalnog sustava prati sve faze razvoja ispita od pripreme ispitnih specifikacija zadataka do izvještavanja nakon provedbe ispitivanja.

U 2027. godini te u 2028. godini su nisu planirana nova ulaganja u računalne usluge.

5. Naknade troškova vanjskim suradnicima koji sudjeluju u provođenju nacionalnih ispita

Vanjskim suradnicima koji sudjeluju u provođenju nacionalnih ispita za četvrti i osmi razred osnovnih škola planirana je refundacija putnih troškova te osiguravanje hotelskog smještaja u iznosu 242.000,00 EUR u 2026. godini. Vanjski suradnici su angažirani kao članovi stručnih radnih skupina, ocjenjivači, recenzenti, prevoditelji, lektori, stručnjaci za rad na ispitima prilagodbe ispitne tehnologije. Planirana sredstva naknade troškova vanjskim suradnicima u 2026. godini se odnose na 1.800 ocjenjivača nacionalnih ispita i 562.000 provedenih ispita.

U 2027. godini planirana su sredstva u iznosu 242.000,00 EUR za potrebe refundacije putnih troškova i osiguranje hotelskog smještaja vanjskih suradnika koji sudjeluju u provođenju nacionalnih ispita za 1.800 ocjenjivača i te u 2028. godini planirana su sredstva u iznosu 242.000,00 EUR za 1.800 ocjenjivača.

6. Tekuće pomoći proračunskim korisnicima drugih proračuna

U 2026. godini planirana su sredstva u iznosu 46.000,00 EUR za nadoknade putnih troškova vanjskih suradnika koji sudjeluju u provođenju nacionalnih ispita kojima su ustanove u kojima su zaposleni izdali putne naloge. Putni troškovi se isplaćuju vanjskim suradnicima sukladno sklopljenoj Odluci o mjerilima za naknadu troškova prijevoza i smještaja vanjskim suradnicima Nacionalnog centra za vanjsko vrednovanje obrazovanja. U 2027. godini planirana su sredstva u iznosu 46.000,00 EUR te u 2028. godini u također u jednakom iznosu.

**Pokazatelji rezultata**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2026.) | Ciljana vrijednost (2027.) | Ciljana vrijednost (2028.) |
| Broj sastavljenih ispita i ispitnih materijala za provedbu nacionalnih ispita za četvrti i osmi razred osnovnih škola | Sastavljeni ispiti i ispitni materijali za sve predmete nacionalnih ispita | Broj predmeta | 0 | Centar | 17 | 17 | 17 |
| Broj tiskanih, provedenih, obrađenih i ocijenjenih kompleta za sve predmete nacionalnih ispita za učenike četvrtog i osmog razreda osnovnih škola | Tiskani ispitni kompleti nacionalnih ispita na temelju broja učenika četvrtog i osmog razreda osnovne škole koji sudjeluju u provođenju nacionalnih ispita te provedeni, obrađeni i ocijenjeni nacionalni ispiti | Broj kompleta ispita i ispitnih materijala | 0 | Centar | 562.000 | 562.000 | 562.000 |
| Broj osnovnih škola za učenike četvrtog i osmog razreda osnovnih škola uključenih u provođenju nacionalnih ispita | Osnovne škole u kojima se provode nacionalni ispiti i koje će dobiti povratne informacije o svojemu rezultatu | Broj osnovnih škola | 0 | Centar | 926 | 930 | 930 |
| Broj educiranih učitelja koji sudjeluju u provedbi nacionalnih ispita | Učitelji osnovnih škola koji sudjeluju u provođenju nacionalnih ispita za četvrti i osmi razred osnovnih škola kao članovi stručnih radnih skupina, ocjenjivači, recenzenti, prevoditelji, lektori, na prilagodbama ispitne tehnologije | Broj učitelja | 0 | Centar | 1.300 | 1.300 | 1.300 |
| Broj djelatnika Nacionalnog centra koji sudjeluju u organizaciji i provedbi nacionalnih ispita | Djelatnici Nacionalnog centra koji sudjeluju u organizaciji i provedbi nacionalnih ispita, koordinaciji rada stručnih radnih skupina i nastavnika | Broj djelatnika Centra | 0 | Centar | 10 | 12 | 14 |
| Udio objavljenih rezultata provedbe nacionalnih ispita za učenike četvrtog i osmog razreda osnovne škole | Dostavljeni rezultati ispita za sve učenike koji pristupaju nacionalnim ispitima | Broj učenika | 0 | Centar | 43.700 | 45.100 | 44.000 |
| Ugovor za nabavu računalnog sustava za razvoj nacionalnih ispita i provedbu ispitivanja | Provedba postupka i sklapanje ugovora kojim se nabavlja računalni sustav po modulima za razvoj nacionalnih ispita i provedbu ispitivanja radi unaprjeđenja razine sigurnosti pripreme nacionalnih ispita | Broj ugovora | 0 | Centar | 1 | 1 | 1 |